జె.డి. నాయక్

జె.డి. నాయక్ కర్ణాటక రాష్ట్రానికి చెందిన రాజకీయ నాయకుడు. ఆమె కర్ణాటక శాసనసభకు భత్కల్ శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.
రాజకీయ జీవితం
జె.డి. నాయక్ భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1999 కర్ణాటక శాసనసభ ఎన్నికలలో భత్కల్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి శివానంద్ నాయక్‌పై 2,437 ఓట్ల మెజారిటీతో గెలిచి తొలిసారి శాసనసభ సభ్యుడిగా ఎన్నికయ్యాడు. ఆయన 2004 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి శివానంద్ నాయక్‌ చేతిలో 4,170 ఓట్ల తేడాతో ఓడిపోయాడు.

జె.డి. నాయక్ 2008 కర్ణాటక శాసనసభ ఎన్నికలలో భత్కల్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి శివానంద్ నాయక్‌పై 12,166 ఓట్ల మెజారిటీతో గెలిచి రెండోసారి శాసనసభ సభ్యుడిగా ఎన్నికయ్యాడు. ఆయన 2013 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి21766 ఓట్లతో నాల్గొవ స్థానంలో నిలిచాడు. 

జె.డి. నాయక్ 2013 ఎన్నికల్లో ఓడిపోయిన తర్వాత కాంగ్రెస్‌లో తనకు ప్రాముఖ్యత లేకపోవడంతో 2017లో భారతీయ జనతా పార్టీలో చేరాడు. ఆయన ఆ తర్వాత 2017లో తిరిగి భారత జాతీయ కాంగ్రెస్ పార్టీలో చేరాడు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారత జాతీయ కాంగ్రెస్ నాయకులు
వర్గం:2008 కర్ణాటక శాసనసభ్యులు